Сюжет

Сюжет () — литературный термин, котрый означать поступность подѣй, епизодох, сцен, представленых читательови або слухательови словами литературного дѣла.Дефиниция сюжета англ.  Синонимом сюжета в  русинском языку е росповѣдь.   
Способность росповѣди мать в живом свѣтѣ лем чоловѣк, а розвивать ю од самых зачаткох, коли ся научив говорити. Од давного часу в литературѣ розвили ся розличны техникы росповѣданя. Росповѣдь окрем простой функции ознамѣня о подѣях, особах, предметах, краинах, обычаях и т. п. може служити на представлѣня моралных, културных або политичных вартостей. Од добы, коли сформовали ся народы и народностны литературы, росповѣдь представлять и културу одповѣдных народох. 

Сюжет ся найвеце проявуе в  епичных  и  драматичных  (от давногрец. δρα̃μα — дѣйство)Фасмер, Макс., т. 1, с. 535. дѣлах, котры ся можуть розобрати на поступность сцен, и тым ся явить можность их инсценации. Сюжет ся обычайно нияк не проявуе в  лирицѣ, котра не мать дѣю.

Етимология
Походить од фр. sujet з лат. subjectumФасмер, Макс., т. 3, с. 822. — тема, предмет, акция. Окрем литературного понятя хоснуе ся тыж як термин в иншых видах умѣлства, напримѣр, в вытварном умѣлствѣ сюжет образа означать предмет зображѣня.  Словарь С.И. Ожегова онлайн.

Выставба сюжета
При выставбѣ сюжета в каждом припадѣ ся мусять вызначити главны елементы.
 Росповѣдач буде прямый участник подѣй (росповѣдь первой особы о собѣ и другых), або буде лем слѣдовати подѣи з боку (росповѣдь третьой особы о другых).
 Часова поступность буде хронологична, або з инверзиями.
 Притиск в сюжетѣ ся дасть на:
 дѣю (авантурна литература),
 внуторный свѣт постав (психологичный роман),
 окружѣня (социалный роман),
 конфликт межи особами (драма).

 Сюжет и фабула 
Сюжет е росповѣдь, опис подѣй, епизодох, образох, описох, сцен, котры читательови (слухательови, позерательови) поступно роскрывають обсяг дѣла.  Фабула е план автора, подля котрого компонуе сюжет и подавать, росповѣдать обсяг свого дѣла. Сюжет читатель внимать нараз по ходу читаня, фабулу же увидить, аж по прочитаню цѣлого дѣла. 

В бѣжной бесѣдѣ ся часто значѣня фабула и сюжет стотожнить. 

Примѣры хоснованя:
 Интересна фабула, главна фабула, побочна фабула, фабула романа взята з живота.Толковый словарь русского языка под ред. Д. Н. Ушакова. М. Гос. издат. иностр. и нац. словарей. 1940. 
 Захватуючый сюжет.  Словарь С.И. Ожегова онлайн.  Сюжет пьесы, розвитя сюжета.Евгеньева А.П. (гл. ред.) Словарь русского языка. М. «Русский язык». 1984. 

Жерела и одказы
  Литературна енциклопедия русс. 
 Дефиниция сюжета англ. 
 Дефиниция фабулы англ.
 Фасмер, Макс. Этимологический словарь русского языка. В четырех томах. Москва. «Прогресс». 1986-1987.

 Референции 

Катеґорія:Литературны термины